**بەنداو لێکوڵینەوەیەک**

بەنداوی سورقاوشان لەڕۆژهەڵاتی دوکان و بەنداوی باسەڕە لە دێلێژە، پارێزگای سلێمانی، هەرێمی کوردستان، عێراق.

ئەم دوو بەنداوە لە بواری جێبەجێکردندان لە پارێزگای سلێمانی لەعێراق، سورقاوشان دەکەوێتە خوارووی دەریاچەی دوکان لەقەزای دوکان کە دەڕژێتە ناو چەمێکەوە بۆ زێی بچووک. دێلێژە دەکەوێتە باشوری شاری سلێمانی وە بەنداوەکە لەسەر جۆگەیەکی بچووک بنیادنراوەو بەرەو باشوری کەرکوک دەکشێت.

چۆنیەتی دروستکردنی بەنداو لەم شوێنانە.

* **چ جۆرە بەنداوێکن ئەم دوو بەنداوە؟**

هەر یەک لە بەنداوی سورقاوشان و دێلێژە بەنداوێکی بەردەڵانن. سورقاوشان کە 42 مەتر بەرزەو توانای 42 ملیۆن مەتر سێجای گلدانەوە (خەزنکردنی) ئاوی هەیە، ئەم بەنداوە پێشکەوتووترە لەڕووی بنیادنانەوە.. کەوتوەتە سەر چەمی تابین کە دەڕژێتە سەر زێی بچووک، ناوچەکە لە دوو ناوچەی سەرەکی فرەزیندەیی گرنگەوە نزیکە، ئەوانیش دەریاچەی دوکان و چەمی رەزانە (کە دووەم دانەیان کەوتوەتە سەر شوێنی بەنداوەکەوە). هەروەها بەنداوی باسەڕە، کەوتۆتە باشوری رۆژهەڵاتی شاری سلێمانیەوە لەسەر روبارێکی بچووک کە بە چەمی باسەڕە ناسراوە. کە چەمێکە دەڕژێتە روباری دیالەوە کە خۆی لەخۆیا ئەویش دەڕژێتە سەر روباری دیجلە لە نزیک گوندی دێلێژەوەیە، کە لە ناوەندی ناوچەیەکی فرەزیندەیی گرنگە بە هەمان ناوەوە. بەپێی چەند لێکۆڵینەوەیەکی ئەندازیاری بەنداوەکە خەمڵێنرابوو کە 46.5 مەتر بەرز بێت و توانای گلدانەوەی 59 ملیۆن‌و 700 هەزار مەتر سێجا ئاوی هەبێت.

* **مەبەست لە دروستکردنی ئەم بەنداوانە چییە؟**

مەبەستی سەرەکی لەم بەنداوانە خزمەتکردنی کەرتی کشتوکاڵ و ئاودێری جوتیارانە و زیادکردنی توانای گەشتوگوزاری ناوچەکە. بەڵام روون نیە کە ئامانجی گەشتیاری لە سورقاوشان چییە لە کاتێکدا رێگەیەکی خۆڵ و نالەباری هەیە و بە ناو پاڵاوگەیەکی نەوتدا تێدەپەڕیت، هەروەها لەخواروی چەمەکەوە کارگەیەکی چەو دەرهێنانی لێیە.

* **کێ (داموو دەزگای حکومەت) سەرپەرشتی ناوچەکان دەکات؟**

حکومەتی هەرێمی کوردستان سەرپەرشتی هەردوو ناوچەکە دەکات.

* **کێ کاری بنیادنانی لەئەستۆگرتووە؟**

وەزارەتی کشتوکاڵ و سەرچاوە ئاوییەکان کاری بنیادنانی گرتۆتە ئەستۆ.

* **کێ بڕیاری لەسەر دروستکردنی ئەم بەنداوانە داوە لە ناوچەکە؟**

وەزارەتی کشتوکاڵ و سەرچاوە ئاویەکان پلان و جێبەجێکردنی ئەم پرۆژانەی گرتۆتە ئەستۆ، کە بودجەکەی لەلایەن حکومەتی هەرێمی کوردستانەوە بۆ تەرخانکراوە.

* **ماوەی چەنێکە ئەم بەنداوانە لە بواری جێبەجێکردندان و کەی تەواو دەبن؟**

لە مانگی ئایاری 2011 دا کار لەسەر بەنداوی سورقاوشان دەستی پێکردووە لە مانگی کانونی دووەمی 2015 دەبێت تەواوبێت. بەڵام بەهۆی ناهەمواری باری دارایی لە هەرێمی کوردستان و شەڕی داعش کار لەسەر ئەم پرۆژەیە راگیراوە. لە مانگی ئابی 2013 کار لە بەنداوی باسەڕە دەستی پێکردو پێشبینیکرابوو کە لەماوەی 5 ساڵدا تەواو بکرێت. بەڵام لەبەر هەمان هۆکاری سورقاوشان کارکردن لە بەنداوی باسەڕەش راگیراوە.

* **چ کۆمپانیایەک ئەم بەنداوانە دروست دەکات؟**

کۆمپانیای ئەردەڵان بۆ ئاوی سەرمایەگوزاری هاوبەش لەگەڵ کۆمپانیای ئەهیناپ پێکەوە دروستکردنی بەنداوی سورقاوشان جێبەجێ دەکەن. بەنداوی باسەڕە لەلایەن سێ کۆمپانیای ئێرانیەوە (بامرە، ئومراب و هەردم)ەوە دروست دەکرێت.

* **کێ کاری بەڕێوەبردنی بەنداوەکان دەگرێتە ئەستۆ؟**

بەڕێوەبەرایەتی گشتی بەنداوو خەزانی ئاو لە هەولێر بەرپرسی بەڕێوەبردنی هەردوو بەنداوەکە دەبن.

* **هیچ شێوازێکی پاراستنی ژینگەیی و پارێزگاری لە کۆمەڵگەی ئەو ناوچەیە گیراوەتە بەر؟**

هەندێک لە کێڵگەو ماڵ‌و خانوو دەبێت بەژێر ئاوەوە لە پێش دەست پێکردنی بەنداوەکەو دوای تەواو بوونیشی. بەشێکی زۆری تایبەتمەندیە گەشتوگوزاریەکەن لە دەست دەدەن ئەو ناوچانە. ژینگەی روباری تێکدەچێت و ناوچە گرنگە فرەزینداییەکان لەهەردوو ناوچەی باسەڕەو تابین زیانی بەرچاویان بەردەکەوێت.

* **نیگەرانی کۆمەڵ لە ناوچەکە؟**

نیگەرانیەکی زۆر هەیە بە تایبەتی لە لایەن جوتیاران، شوان و خەڵکی گوندەکانەوە چەند بیر و بۆچونێکی جیاواز هەن لە کوردستان لەسەر بەنداوەکان. کەسانێک کە هیچ لەکێشەو گرفتەکانی بەنداویان نەبینیووە پێیان وایە کە بەنداوەکان سوودبەخشن. بۆیە بەرزکردنەوەی ئاستی هۆشیاری کۆمەڵگە زۆر گرنگە لەمەڕ ئەم بابەتانەوە زیاتر پەرەی پێ پدرێت و پێویستە هەموو لایەک لە باشی و خراپیەکانی ئەم جۆرە پرۆژانە روون بکرێتەوە بۆ ئەو کەسانەی کە لەو ناوچانەدان کە پرۆژەی لەم جۆرەی تێدا ئەنجام دەدرێت.

* **گرفتی ژینگەیی**

کێشە سەرەکیە ژینگەییەکان بریتین لە لەناوچوونی فرەزیندەیی ناوچەی روبارەکان و دەوروبەری هەر لە رووەک و ماسی و باڵندە کە لەسەر ژینگەی ناوچەکە دەژین. ئەم بەنداوانە کاریگەری لەسەر خواروو و سەرووی روبارەکان دەبێت. هەڵسەنگاندنی زیانە چاوەڕوانکراوەکانی بەنداوەکان کە داواکراوە لەلایەنی یاسای کوردیەوە لە پێشووتردا جێبەجێ نەکراون بۆ پڕۆژەی بەنداوەکان. ئەم ناوچانە زیندەوەری هەمەچەشنەی تێدایە کە چەند لێکۆڵینەوەیەکی کەمیان لەسەر کراوەو دروستکردنی ئەم بەنداوانە دەبێتە هۆی لەناوچوونی چەندین جۆرە زیندەوەرو کەمبوونەوەی رێژەکانیان. گرفتە ژینگەییەکانی تر بریتی لەڕێگەگرتنی کۆچی ماسی، کەڵەکەبوونی کانزاو لم و زیخ لە پێش بەنداوەکەوە کەوا دەکات بەنداوەکە پڕ بێتەوە، رۆچونی روبارەکان کە قوڵیان دەکات و زیان بە کۆمەڵگەکانی خوا خۆی دەگەیەنێت، پرد و رێگا، کەمبونەوەی رێژەی ئاوی پاش بەنداوەکە، دابەزینی کوالیتی ئاوەکە، زیادکردنی ئەگەری کارەسات و لەکارکەوتنی بەنداوەکە.